Hilde Hagerup

Hilde Børresen Hagerup (født 1976) er en norsk forfatter. Hun har hovedsakelig skrevet ungdomsbøker, men høsten 2005 ga hun ut sin første voksenroman, Lysthuset. 

 Bakgrunn og utdannelse 
Hilde Hagerup er datter av keramikeren Bibbi Børresen og forfatteren Klaus Hagerup (1946–2018), og søster av forfatteren Hanne Hagerup. Hennes mormor var keramikeren Eva Børresen. Hennes farmor var lyrikeren Inger Hagerup (1905–1985) og hennes onkel på farssiden var forfatteren Helge Hagerup (1933–2008). Hun er kusine av forfatteren og oversetteren Henning Hagerup (1959–2025), forfatteren Linde Hagerup (1968–), komponisten Bendik Hagerup (1976–) og forfatteren Simen Hagerup (1980–), de to sistnevnte søskenbarn på begge sider.

Hilde Hagerup ble født i Tromsø, men familien flyttet tidlig til Viker utenfor Fredrikstad. Hun fikk utgitt sin første novelle bare 14 år gammel. Da hun var 17 flyttet hun til Wales for å gå på Atlantic College, og deretter studerte hun verdenshistorie ved University of London.

 Kunstnerisk virke 
Hagerup har utgitt en lang rekke bøker i ulike sjangre. Hun har vunnet flere priser for sine bøker, og i 2018 mottok hun Teskjekjerringaprisen for sitt samlede forfatterskap og sitt samfunnsengasjement.

I tillegg til bokutgivelsene har hun blant annet vært medforfatter av TV-serien og teaterstykket Snøfall, sammen med blant andre faren Klaus Hagerup og søsteren Hanne Hagerup.

 Bibliografi 
 Enkeltstående utgivelser 
 1998: Bølgebiter (ungdomsroman)
 2000: Høyest elsket (ungdomsroman)
 2001: Agatha Christie: en biografi for ungdom (sakprosa)
 2002: Løvetannsang (ungdomsroman)
 2004: Ikke mat sjimpansene (ungdomsroman) – sammen med Charlotte Glaser Munch og Ragnfrid Trohaug
 2005: Lysthuset (roman)
 2007: Bittet (ungdomsroman)
 2009: Jeg elsker deg (ungdomsroman)
 2010: Alt som er galt med Georg (ungdomsroman)
 2011: Virginia Woolf (faktabok for ungdom)
 2013: Du biter ikke (ungdomsbok), Aschehoug
 2015: Barnet mitt, Magikon
 2018: Som hennes dager var : et portrett av Anne Karin Elstad (biografi), Aschehoug
 2023: En annen barndom, Forlaget Oktober
 2025: Du eneste. Historien om Gunvor Hofmo og Ruth Maier (roman for ungdom), Gyldendal

 Barnebokserien Mesterdetektiv Tim & Co. 
 2012: Mesterdetektiv Tim & Co. 1 : Mysteriet med den forsvunne diamanten (barnebok), Aschehoug – med Klaus Hagerup 
 2013: Mesterdetektiv Tim & Co. 2 : Påskemysteriet (barnebok), Aschehoug – med Klaus Hagerup
 2013: Mesterdetektiv Tim & Co. 3 : Pil og bue-mysteriet (barnebok), Aschehoug – med Klaus Hagerup
 2014: Mesterdetektiv Tim & Co. 4 : Bursdagsmysteriet (barnebok), Aschehoug – med Klaus Hagerup
 2014: Mesterdetektiv Tim & Co. 5 : Nissemysteriet (barnebok), Aschehoug – med Klaus Hagerup

 Barnebokserien Bestefar og jeg 
 2017: Bestefar og jeg 1 : Sparer til hund (barnebok), Aschehoug
 2018: Bestefar og jeg 2 : Seiler vår egen sjø (barnebok), Aschehoug

 Ungdomsbokserien Spøkelsene på Frostøy 
 2011: Spøkelsene på Frostøy 1: Bak Dødsfjellet (ungdomsroman)
 2012: Spøkelsene på Frostøy 2: Ulvene kommer (ungdomsroman)
 2013: Spøkelsene på Frostøy 3: Den kalde vinden (ungdomsroman)
 2014: Spøkelsene på Frostøy 4: Hvite mareritt (ungdomsroman)
 2015: Spøkelsene på Frostøy 5: Oppgjøret (ungdomsroman)

 Priser 
 Kultur- og kirkedepartementets debutantpris for barne- og ungdomslitteratur 1998, for Bølgebiter
 Sonja Hagemanns barne- og ungdomsbokpris 2002, for Løvetannsang
 Norsk litteraturkritikerlags barnebokpris  2002, for Løvetannsang
 Skolebibliotekarforeningens litteraturpris 2003, for Løvetannsang
 Kultur- og kirkedepartementets litteraturpris for barne- og ungdomslitteratur 2007, for Bittet
 Kulturdepartementets pris for fagbøker 2011, for Virginia Woolf
 Teskjekjerringprisen 2018 – for hennes forfatterskap og hennes engasjement for viktige samfunnsspørsmål

 Referanser 

 Kilder 
 Presentasjon av Hilde Hagerup i Forfatterkatalogen på Forfattersentrums nettsider

 Eksterne lenker 


  Om Hilde Hagerup på Aschehougs hjemmeside
  Hilde Hagerup i NRK Forfatter
  Hilde Hagerup  i Ungdommens forfatterleksikon (txt.no)

Kategori:Norske barnebokforfattere
Kategori:Norske forfattere av ungdomsbøker
Kategori:Vinnere av kulturdepartementets barnebokpriser
Kategori:Personer fra Tromsø kommune
Kategori:Personer fra Fredrikstad kommune
Kategori:Hagerup